Þegar móðir náttúra er annarsvegar er best að hafa varann á , því þau öfl sem hún getur leyst úr læðingi virðist vera algjörlega án takmarka . Ófá stórviðrin hafa gengið yfir landið og miðin og nokkuð er til af frásögnum og heimildum um þau . Brim við Stokkseyri Föstudaginn 17. mars 1967 gerði slíkt foráttubrim við suðurströndina að annað eins hafði ekki sést í áratugi . Brimið var tilsýndar sem hvítur veggur , margra metra hár og hvergi glufu að finna . Stokkseyrarbátar fjórir lágu við bryggju , Hólmsteinn , Hásteinn , Fróði og Bjarni Ólafsson . Þeir voru 32 til 50 tonn að stærð . Smástreymt var og ekki hásjávað en ólögin fylgdu hvert öðru enda höfnin fyrir opnu hafi . Þegar heimamenn komu á vettvang á sjötta tímanum um morguninn gengu óbrotnir stórsjóir yfir bryggjuna sem var í kafi og Fróði þegar sokkinn og laskaður , enda mikið brotinn . Með harðfylgi tókst mönnum að komast um borð í Hástein og Hólmstein en þegar reynd var uppganga í Bjarna slóst stefni hans upp á bryggjuna og urðu menn frá að hverfa . Skipti engum togum að báturinn slitnaði frá og rak upp í fjöru við kirkjugarðinn . Flóðið u.þ.b. í hámarki . Bragginn við Tryggvaskála mikið skemmdur og vatnið nær upp að gluggum á Tryggvaskála . Ljósm. Tómas Jónsson . Árflóð í Ölfusá Ölfusá er vatnsmesta á landsins en sambýli Selfyssinga við Ölfusá hefur lengst af gengið stóráfallalaust . Þó hefur það komið fyrir að áin flæði umtalsvert yfir bakka sína . Stór árflóð hafa valdið Selfyssingum ama árin 1930 , 1948 og 1968 auk smærra flóðs árið 2006 . Flóðin í Ölfusá er ýmist svokölluð vetrar - eða haustflóð . Vetrarflóð verða þegar ís sem hrannast upp í Hvítá , þar sem hún rennur í þrengingum millli Brúnastaða og suðurenda Hestsfjalls , fer í leysingum að vetri til . Haustflóðin , sem eru fátíðari , verða þegar frostakafla gerir á haustin og jörð því vatnsheld . Þá bætast við snjóalög á öllu vatnasviði árinnar úr byggð og upp í afrétt Tungna - og Hrunamanna . Lægð með snöggri hitabreytingu , ofsaregni og sterkum vindi bætist svo við og flóð myndast .